Unan eus parrezioù kentañ Breizh eo Plougastell bet savet er VIvet kantved. Neus kastell ebet er barrez avat hag an anv a chellfe dont diouzh un oppidum roman e Roch Nivelen met diaes eo gouzout posubl eo e teufe an anv diouzh ar reier bras a sav diouzh tu hanternoz ar gumun o vont dober ur seur moger naturel. Meneget eo anv ar barrez dre skrid evit ar wech kentañ en XIvet kantved. Abati Landevenneg en doa douaroù er Gourenez dar poent-se. E 1173 emañ ar pep brasañ eus douaroù ar barrez e dalch Abati Daoulaz a savas prioldi Roz ar Venech er Feunteun Wenn. Gwechall en em astenne tiriad Plougastell betek Landerne ha Daoulaz war zouaroù Loperched, Dirinon, Lanurvan, Sant Tomaz Landerne hag hanternoz Daoulaz.